Video en foto’s: Rugbywêreldbeker in Kaapstad verwelkomSkermskoot uit die video Kyk gerus na die video van die eerste skoot onderaan die berig. Die rugbywêreldbeker Webb Ellis-trofee is Woensdagoggend met ŉ 21 geweer-saluut in Kaapstad begroet. Dit is die vyfde been van dié bekende trofee se wêreldtoer. Die beker is Maandag in Pretoria en Johannesburg uitgestal en sal Woensdag en Donderdag in Kaapstad wees. Die trofee het reeds Madagascar, Fidji, Australië en Japan besoek. Die trofee het Woensdagoggend omstreeks 07:45 in Kaapstad se hawe by die V&A Waterfront aangekom aan boord die HMS Iron Duke. Die skip het met ŉ 21 geweer-saluut haar eer aan Suid-Afrika betoon en die Suid-Afrikaanse Vloot het op sy beurt die skip met ŉ 21 geweer-saluut van Seinheuwel af begroet. Die Webb Ellis-beker word aan wenners van die rugbywêreldbeker oorhandig en is vernoem na William Webb Ellis. ‘n Video van die eerste skoot volg onderaan die foto-album.